മൂന്ന് കടകളില് മോഷണം: പ്രതി അറസ്റ്റില് മൂന്നാര്: മുരുകന്കോവില് റോഡിലെ മൂന്ന് കടകളില് മോഷണം നടത്തിയ പ്രതിയെ മൂന്നാര് പൊലീസ് അറസ്റ്റ് ചെയ്തു. ഇക്കാനഗറില് താമസിക്കുന്ന എസ്. ബാലകൃഷ്ണന് 43ആണ് അറസ്റ്റിലായത്. ഞായറാഴ്ച രാത്രിയാണ് ഇയാള് കടകളുടെ പൂട്ട് തകര്ത്ത് കയറിയത്. ഷാജിയുടെ ഉടമസ്ഥതയിലുള്ള സ്പെയര് പാര്ട്സ് കടയില്നിന്ന് 13,500 രൂപയും ഒരു ബാറ്ററിയും മോഷ്ടിച്ചു. സലീമിെന്റ ടയര് കടയില്നിന്ന് 1300 രൂപയും സാബുവിെന്റ ബേക്കറിയില്നിന്ന് 3500 രൂപയുമാണ് മോഷ്ടിച്ചത്.മൂന്നാര് മേഖലയിലെ സ്ഥിരം മോഷ്ടാവാണ് ഇയാളെന്ന് എസ്.എച്ച്.ഒ കെ.പി. മനേഷ് പറഞ്ഞു. ഇയാളുടെ കൈയില്നിന്ന് 14,000 രൂപയും മോഷ്ടിച്ച ബാറ്ററിയും കണ്ടെടുത്തു. സബ് ഇന്സ്പെക്ടര്മാരായ ചന്ദ്രന്, മുരളീധരന്, ഷാജി എന്നിവരും പ്രതിയെ പിടികൂടിയ സംഘത്തിലുണ്ടായിരുന്നു. പ്രതിയെ ദേവികുളം കോടതിയില് ഹാജരാക്കി.